ΕΞ. ΕΠΕΙΓΟΝ
ΦΕΚ : Β΄ 2484/18-9-2014
Αθήνα, 16 Σεπτεμβρίου 2014
Αρ. Πρωτ: Δ6Α 1126960 ΕΞ2014
ΠΡΟΣ: Αποδέκτες Πίνακα Διανομής
ΤΜΗΜΑ Α΄
Ταχ. Δ/νση: Λεωχάρους 2
Ταχ. Κώδικας:10184 ΑΘΗΝΑ
Τηλ. 210 3222386
Fax:210 3217280
Θέμα: «Καθορισμός του χρόνου έναρξης άσκησης αρμοδιότητας από την Διεύθυνση Ελέγχων της Γενικής Διεύθυνσης Φορολογικής Διοίκησης της Γενικής Γραμματείας Δημοσίων Εσόδων.»
ΑΠΟΦΑΣΗΗ ΓΕΝΙΚΗ ΓΡΑΜΜΑΤΕΑΣ ΤΗΣ ΓΕΝΙΚΗΣΓΡΑΜΜΑΤΕΙΑΣ ΔΗΜΟΣΙΩΝ ΕΣΟΔΩΝΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ
Έχοντας υπόψη:
1 .- Τις διατάξεις:
α)	Των υποπαραγράφων δ΄ και ε’ της παρ. 7 του άρθρου 34 του ν. 4141/2013 «Επενδυτικά εργαλεία ανάπτυξης, παροχής πιστώσεων και άλλες διατάξεις» (Α΄81), όπως προστέθηκε με την περίπτωση 7 της υποπαραγράφου Δ1 της παραγράφου Δ του άρθρου πρώτου του ν. 4152/2013 «Επείγοντα μέτρα εφαρμογής των νόμων 4046/2012, 4093/2012 και 4127/2013» (Α’ 107).
β)	Του άρθρου 54 του ν. 4178/2013 «Αντιμετώπιση της Αυθαίρετης Δόμησης – Περιβαλλοντικό Ισοζύγιο και άλλες διατάξεις» (Α΄174), όπως αντικαταστάθηκε με το άρθρο 27 του ν. 4210/2013 «Ρυθμίσεις Υπουργείου Διοικητικής Μεταρρύθμισης και Ηλεκτρονικής Διακυβέρνησης και άλλες διατάξεις» (Α’ 254).
γ)	Tης υποπαραγράφου Ε.2. της παραγράφου Ε΄ του άρθρου πρώτου του ν. 4093/2012 «Έγκριση Μεσοπρόθεσμου Πλαισίου Δημοσιονομικής Στρατηγικής 2013-2016 – Επείγοντα Μέτρα Εφαρμογής του ν. 4046/2012 και του Μεσοπρόθεσμου Πλαισίου Δημοσιονομικής Στρατηγικής 2013-2016» (Α’ 222), όπως ισχύει.
δ)	Της αριθμ. Δ6Α 1058824 ΕΞ 2014/08-04-2014 απόφασης του Γενικού Γραμματέα Δημοσίων Εσόδων «Ανακαθορισμός της εσωτερικής διάρθρωσης και των αρμοδιοτήτων οργανικών μονάδων της Γενικής Γραμματείας Δημοσίων Εσόδων του Υπουργείου Οικονομικών και μετονομασία ορισμένων από αυτές» (Β΄ 865, Β’ 1079 και Β΄ 1846) και ειδικότερα των άρθρων 19 και 44 αυτής.
ε)	Του π.δ. 111/2014 «Οργανισμός του Υπουργείου Οικονομικών» (Α΄ 178) και ειδικότερα των άρθρων 54, 69, 72 και 129 αυτού.
στ)	Του άρθρου 55 του ν. 4002/2011 «Τροποποίηση της συνταξιοδοτικής νομοθεσίας του Δημοσίου - Ρυθμίσεις για την ανάπτυξη και τη δημοσιονομική εξυγίανση - Θέματα αρμοδιότητας Υπουργείων Οικονομικών, Πολιτισμού και Τουρισμού και Εργασίας και Κοινωνικής Ασφάλισης» (Α΄ 180), καθώς και των αριθ. Δ6Α 1161279ΕΞ2011/25-11-2011 (Β΄ 2860) και Δ6Α 1131269ΕΞ2011/20-9-2011 (Β΄ 2111) αποφάσεων του Υπουργού Οικονομικών.
ζ)	Του π.δ. 185/2009 «Ανασύσταση του Υπουργείου Οικονομικών, συγχώνευση του Υπουργείου Οικονομίας και Οικονομικών με τα Υπουργεία Ανάπτυξης και Εμπορικής Ναυτιλίας, Αιγαίου και Νησιωτικής Πολιτικής και μετονομασία του σε “Υπουργείο Οικονομίας, Ανταγωνιστικότητας και Ναυτιλίας”, μετατροπή του Υπουργείου Μακεδονίας – Θράκης σε Γενική Γραμματεία Μακεδονίας – Θράκης και υπαγωγή στο Υπουργείο Εσωτερικών της Γενικής Γραμματείας Μακεδονίας – Θράκης και της Γενικής Γραμματείας Αιγαίου και Νησιωτικής Πολιτικής» (Α’ 213) και του π.δ. 189/2009 «Καθορισμός και ανακατανομή αρμοδιοτήτων των Υπουργείων» (Α΄ 221).
η)	Του άρθρου 90 του Κώδικα Νομοθεσίας για την Κυβέρνηση και τα κυβερνητικά όργανα, ο οποίος κυρώθηκε με το άρθρο πρώτο του π.δ. 63/2005 «Κωδικοποίηση της Νομοθεσίας για την Κυβέρνηση και τα Κυβερνητικά Όργανα» (Α΄98).
2. Την αριθ. Δ6Α 1015213 ΕΞ 2013/28-1-2013 απόφαση του Υπουργού Οικονομικών και του Υφυπουργού Οικονομικών «Μεταβίβαση αρμοδιοτήτων στον Γενικό Γραμματέα της Γενικής Γραμματείας Δημοσίων Εσόδων του Υπουργείου Οικονομικών» (Β΄130 και Β΄372), όπως τροποποιήθηκε και ισχύει.
3. Την ανάγκη επείγουσας υλοποίησης μέρους των διατάξεων του άρθρου 19 της αριθμ. Δ6Α 1058824 ΕΞ 2014/08-04-2014 απόφασης του Γενικού Γραμματέα Δημοσίων Εσόδων, όπως αποτυπώθηκε στο άρθρο 72 του π.δ. 111/2014.
4. Το γεγονός ότι, από τις διατάξεις της παρούσας απόφασης, δεν προκαλείται πρόσθετη δαπάνη σε βάρος του Κρατικού Προϋπολογισμού.
ΑΠΟΦΑΣΙΖΟΥΜΕ
Ορίζουμε ότι, από 22/9/2014, η αρμοδιότητα της συγκέντρωσης και επεξεργασίας στοιχείων αποτελεσμάτων ελέγχων και επανελέγχων, καθώς και της αξιολόγησης της αποτελεσματικότητας του ελεγκτικού μηχανισμού, ασκείται από την Διεύθυνση Ελέγχων της Γενικής Διεύθυνσης Φορολογικής Διοίκησης της Γενικής Γραμματείας Δημοσίων Εσόδων, κατά μερική εφαρμογή των διατάξεων του άρθρου 19 της αριθ. Δ6Α 1058824 ΕΞ2014/08-04-2014 (Β΄ 865, Β’ 1079 και Β΄ 1846) απόφασής μας, όπως αποτυπώθηκε στο άρθρο 72 του π.δ. 111/2014 «Οργανισμός του Υπουργείου Οικονομικών» (Α΄ 178) και παύει να ασκείται από την Διεύθυνση Επιχειρησιακού Σχεδιασμού της ίδιας Γενικής Διεύθυνσης, η οποία εξακολουθεί να ασκεί την αρμοδιότητα της συγκέντρωσης και επεξεργασίας στοιχείων αποτελεσμάτων εισπράξεων, καθώς και τις λοιπές αρμοδιότητές της μέχρι την 29/10/2014, ημερομηνία πλήρους έναρξης λειτουργίας των υπηρεσιών της Γενικής Διεύθυνσης, με τις αρμοδιότητες και την δομή, που καθορίζονται στην προαναφερθείσα απόφασή μας και στο π.δ. 111/2014.
Η απόφαση αυτή να δημοσιευτεί στην Εφημερίδα της Κυβερνήσεως.
Η ΓΕΝΙΚΗ ΓΡΑΜΜΑΤΕΑΣ ΤΗΣ ΓΕΝΙΚΗΣΓΡΑΜΜΑΤΕΙΑΣ ΔΗΜΟΣΙΩΝ ΕΣΟΔΩΝ
ΑΙΚΑΤΕΡΙΝΗ ΣΑΒΒΑΪΔΟΥ
ΑΚΡΙΒΕΣ ΑΝΤΙΓΡΑΦΟ
Ο ΠΡΟΪΣΤΑΜΕΝΟΣ ΤΗΣ ΓΡΑΜΜΑΤΕΙΑΣ
ΠΙΝΑΚΑΣ ΔΙΑΝΟΜΗΣ
Α. ΑΠΟΔΕΚΤΕΣ ΓΙΑ ΕΝΕΡΓΕΙΑ
1. Εθνικό Τυπογραφείο (για δημοσίευση)
2. Προϊσταμένους των Γενικών Διευθύνσεων: α) Ηλεκτρονικής Διακυβέρνησης και Ανθρώπινου Δυναμικού και β) Φορολογικής Διοίκησης
3. Διευθύνσεις: α) Ελέγχων, β) Επιχειρησιακού Σχεδιασμού, γ) Ηλεκτρονικής Διακυβέρνησης (e-εφαρμογές), δ) Υποστήριξης Ηλεκτρονικά Συναλλασσομένων (e-υπηρεσίες), ε) Διαχείρισης Υπολογιστικών Υποδομών (πρώην Δ.31) και στ) Διαχείρισης Ανθρώπινου Δυναμικού.
4. Κέντρο Ελέγχου Φορολογουμένων Μεγάλου Πλούτου (Κ.Ε.ΦΟ.ΜΕ.Π.)
5. Κέντρο Ελέγχου Μεγάλων Επιχειρήσεων (Κ.Ε.ΜΕ.ΕΠ.)
6. Δ.Ο.Υ. όλης της Επικράτειας
Β. ΑΠΟΔΕΚΤΕΣ ΓΙΑ ΕΝΗΜΕΡΩΣΗ
Αποδέκτες Πίνακα Α΄ (πλην των αναφερομένων στους αποδέκτες για ενέργεια), Β΄(με α/α 6), ΣΤ’ (πλην των με α/α 4 και 6) και Ζ΄(με α/α 1 και 2)
Γ. ΕΣΩΤΕΡΙΚΗ ΔΙΑΝΟΜΗ:
Γραφείο κ. Υπουργού
Γραφείο κ. Υφυπουργού
Γραφεία κ. κ. Γενικών Γραμματέων
Γραφείο κ. Ειδικού Γραμματέα Σ.Δ.Ο.Ε.
5. Προϊσταμένους των Γενικών Διευθύνσεων της Γενικής Γραμματείας Δημοσίων Εσόδων (εκτός από τους αναφερομένους στον Πίνακα Αποδεκτών για ενέργεια)
6. Προϊστάμενο της Γενικής Διεύθυνσης Υποδομών και Υπηρεσιών Πληροφορικής- Επικοινωνιών
7. Δ/νση Υποστήριξης Ηλεκτρονικά Συναλλασσομένων (e – υπηρεσίες) (με την παράκληση να αναρτηθεί στην ιστοσελίδαwww.publicrevenue.gr)
8. Περιοδικό "Φορολογική Επιθεώρηση" (με την παράκληση να αναρτηθεί στην ιστοσελίδα www.poedoy.gr)
9. Δ/νση Οργάνωσης – Προϊσταμένη και Τμήματα Α’,Β’, Γ’ και Δ’
